Document ID: 31996R0123

ΚΑΝΟΝΙΣΜΟΣ (ΕΚ) αριθ. 123/96 ΤΗΣ ΕΠΙΤΡΟΠΗΣ της 25ης Ιανουαρίου 1996 για τροποποίηση του κανονισμού (ΕΚ) αριθ. 2307/95 με τον οποίο προσδιορίζεται, όσον αφορά τον μη εκκοκισθέντα βάμβακα, η υπολογιζόμενη παραγωγή και το ποσόν της προκαταβολής της ενίσχυσης που καταβάλλεται για την περίοδο εμπορίας 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ελλάδας, και ιδίως το πρωτόκολλο αριθ. 4 όσον αφορά το βάμβακα, όπως τροποποιήθηκε τελευταία από τον κανονισμό (ΕΚ) αριθ. 1553/95 του Συμβουλίου (1),
τον κανονισμό (ΕΚ) αριθ. 1554/95 του Συμβουλίου της 29ης Ιουνίου 1995 για τον καθορισμό των γενικών κανόνων του καθεστώτος ενίσχυσης που χορηγείται στο βάμβακα και την κατάργηση του κανονισμού (ΕΟΚ) αριθ. 2169/81 (2), και ιδίως το άρθρο 11 παράγραφος 1,
Εκτιμώντας:
ότι το άρθρο 5 παράγραφος 3 του κανονισμού (ΕΚ) αριθ. 1554/95 προβλέπει ότι το ποσόν της προκαταβολής της ενίσχυσης που χορηγείται στο βάμβακα προσδιορίζεται λαμβάνοντας υπόψη, αφενός μεν, την υπολογιζομένη παραγωγή του μη εκκοκισθέντος βάμβακος και, αφετέρου, το προβλεπόμενο ποσό της ενίσχυσης δίχως να υπερβαίνεται, ωστόσο, το 40 % της τιμής στόχου 7 ότι, σύμφωνα με τα κριτήρια αυτά το ποσόν της προκαταβολής για την περίοδο εμπορίας 1995/96 καθορίστηκε από το άρθρο 1 παράγραφος 2 του κανονισμού (ΕΚ) αριθ. 2307/95 της Επιτροπής (3), σε 40 % της τιμής στόχου για την Ισπανία και σε ένα μικρότερο ποσό για τα άλλα κράτη μέλη 7
ότι, λαμβάνοντας υπόψη, αφενός μεν, την αναθεωρημένη αξιολόγηση της προβλεπομένης παραγωγής βάμβακος και, αφετέρου, το προβλεπόμενο επίπεδο της ενίσχυσης στα εν λόγω κράτη μέλη, φαίνεται σκόπιμο να προσαυξηθεί, για την εν λόγω περίοδο εμπορίας, το ποσό της προκαταβολής το οποίο έχει ορισθεί για τα άλλα κράτη μέλη εκτός της Ισπανίας 7
ότι, προκειμένου να διασφαλισθεί ίση μεταχείριση όλων των σχετικών παραγόντων στον τομέα αυτό, θα πρέπει να προβλεφθεί η αναδρομική εφαρμογή της προσαύξησης της προκαταβολής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λίνου και καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 δεύτερη περίπτωση του κανονισμού (ΕΚ) αριθ. 2307/95 το ποσό των «29,210 Ecu» αντικαθίσταται από το ποσό των «42,52 Ecu».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Σεπτεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιανουαρίου 1996.

Labels: 17
5
6